
ÎNTELECTUALUL ŞI 
„GRIGORIA” 


Ce este un 
intelectual român, ştie deja 
întreg mapamondul, via Paris. 
Ce este o „grigorie”, cred că 
trebuie reamintit. Termenul îi 
aparține lui Tudor Octavian. 
L-a pus în circulaţie prin 1993, 
cred, în contextul unei greve a 
mecanicilor de locomotivă, 
care nu contează ce 
revendicau. Ceferiştii fiind 
organizaţi bine, iar actualul 
preşedinte Băsescu neavând 
vreo funcție, să-i disperseze cum a făcut ulterior cu alții, 
punând sindicatele pe brânci, a intervenit Paul Grigoriu, 
crainic mult ascultat la Radio Bucureşti. EI a difuzat ştiri 
false, manipulând audiența şi greviştii, astfel că protestul a 
ajuns mai rapid în fundătură decât acceleratul de Ploieşti 
la destinaţie. Credibilitatea lui Grigoriu a slujit mistificării. 
A fost el în cunoştinţă de cauză? Mulţi au presupus că da. 
Drept care jurnalistul Octavian, aflat pe-atunci la România 
liberă, a scris un foileton remarcabil, definind “grigoria” 
drept faptă ce nu face onoare calității de intelectual. Să-i fi 
spus poltronerie, nu greşea. Să o taxeze drept cinism, poate 
exagera. „Grigoria” este o prostie aparent gratuită, comisă 
cu bună intenție, cu impact negativ, revelat ulterior, ale 
cărei consecințe sunt de obicei iremediabile. 

O scurtă retrospectivă ar aduce exemple cîte nu 
încap în spaţiul rubricii de față. Mă opresc doar asupra 
ultimelor. În cadrul salonului de carte de la Paris au fost 
invitați şi domnii N. Djuvara, G. Liiceanu, A. Pleşu şi M. 
Cărtărescu, tuspatru refuzând participarea cu doar câteva 
zile înainte de deschidere. Că motivele primilor trei sunt 
puerile sau ba, nu interesează. Nici motivele celui de-al 
patrulea (în ordinea vârstei) nu fac obiectul vreunei 
contestaţii din partea mea. Fiecare decide liber cum se 
prezintă publicului pentru care, probabil, scrie. Dar am 
citit demonstraţia lui T.O. Bobe, care spune clar că volumele 
lui Cărtărescu au fost traduse în străinătate cu ajutor 
financiar din partea ICR, instituție a statului român, nu a 
regimului portocaliu. Justificată calitativ, această cheltuială 
se cerea onorată cu prezența la manifestarea organizată 
de ICR în Franţa. Era o minimă dovadă de bun-simț din 
partea celui sprijinit, şi-un fel simplu, omenesc de-a 
Întoarce beneficiul. Pare o chestiune minoră? Orice scriitor 
adevărat ştie să şi-o asume, indiferent cât e de hulit printre 
contemporani. Câţi intelectuali, artişti sau lăutari, plecați 
în lume, au sentimentul datoriei față de cei rămaşi în urmă? 
Câţi se şi achită de ea? Întreb, nu acuz. Particular, ştiu 
cazul unor ... să le zicem personalități culturale, care afirmă 
nonşalant că nu datorează nimic României, fiindcă 
România nu le-a dat ce-au vrut cândva! De parcă România 
este, bunăoară, fix „ICR-ul lui Marga” sau „ICR-ul lui 
Patapievici” sau al indiferent cui, şi nu Institutul Cultural 
Român. Ce etică a esteticii o fi să scuipi pe pâinea primită, 
fiindcă îţi pute mâna care ţi-o dăruieşte? 

Demonstrația lui T.O. Bobe - în fapt, un splendid 
sofism -— se încheia cu enunţul că Franţa ar trebui să-i fie 
recunoscătoare lui Cărtărescu. Datorită refuzului său de-a 
onora invitaţia, actualul premier Victor Ponta nu s-a mai. 
deplasat la Paris, şi deci preşedintele Fr. Hollande a scăpat 
de obligația afişării alături de un plagiator. (Ca şi cum n-ar 
face parte amândoi din partida socialiştilor europeni!) Gestul 
lui Cărtărescu este, din păcate, o „grigorie”, ale cărei 
consecințe sper să nu le simtă pe propria carieră. El nu 
mai poate pretinde că este ostracizat în propria țară, nici 
că suferă din partea regimului trecător la putere. Lovit de 
Herta Miller în orgoliul său de unicat al literaturii băştinaşe, 
„bietul autor” (vorba nu ştiu cui) se loveşte singur în boaşele 
de opozant al dictaturilor căzute. Sigur că-l doare! 

La drept vorbind, neducându-se la Paris, 
Cărtărescu a ratat ocazia de-a critica guvernarea actuală 
în unicul loc unde asemenea fraze se aud pe toată planeta. 
Asta da „grigorie”! 


Dumitru UNGUREANU 


Acolada nr. 4 aprilie 2013 


Himera discipolatului de la Păltiniş, 
pretext de fină ironie din partea lui Noica 


„Nimic mai plăcut şi mai reconfortant decât demascarea prostiei 


Privitor la Noica, să spui la Radio 
BBC în decembrie 1987 că filosoful de 
la Păltiniş a fost „ultimul uriaş rămas 
în ţara piticilor” ar fi fost simplu şi 
adevărat. Dar exprimată de LI. P. 
Culianu, ideea s-a complicat. Fiindcă 
Tu de la primele vorbe s-a văzut că intenția 

profesorului de română de la 
Groningen care scrisese în 1985 o notă informativă la 
Securitate despre Mircea Eliade (” nu era să glorifice opera 
filosofică sau gândirea „uriaşului Constantin Noica”, ci să 
ridice în slăvi „piticii” din jurul acestuia. Adică să 
proslăvească himerica Şcoală de la Păltiniş, negată întâi 
de Noica, apoi de Alexandru Dragomir, cel mai de seamă 
vizitator al filosofului de la Păltiniş. Discutând cu Fabian 
Anton pe 15 iunie 2000, Alexandru Dragomir le-a negat 
postura de „discipoli” lui Andrei Pleşu, G. Liiceanu şi Vieru 
(2: La fel, Petre Ţuţea remarcase cu tristețe că „Noica n-a 
produs nici un vârf spiritual... nu a produs decât inşi care 
ar putea fi buni asistenţi la Filosofie, şi atâta tot” (Între 
Dumnezeu şi neamul meu). 

În ultima carte a lui Culianu (I viaggi dell'anima, Milano, 
1991), considerată chiar de prietenul său Giovanni Casadio 
drept „una DELUSIONE, di molto inferiore alla produzzione 
scientifica antecedente”  (Necrologio Culianu, 
Religioni&Societa, 8, 1993, p.85-95), fostul profesor de 
română de la Groningen asasinat când era pe punctul de a 
fi angajat ca profesor de istoria religiilor la Chicago  păruse 
fascinat de controlul politic prin manipularea gândirii. În 
acea emisiune de la Radio BBC din decembrie 1987, loan 
Petru Culianu l-a înfățişat pe răposatul C-tin Noica ba ca un 
Nastratin Hogea, ba asemenea unui Don Quijote din Balcani, ca să ajungă 
să-l plaseze oarecum în treacăt în „acea rasă de Gulliveri 
din care s-au tras Eliade, Ionescu şi Cioran” (Studii 
româneşti, II, 2009, p.229), figura sa predilectă rămânând 
aceea a lui Nastratin: „E de neînchipuit cum prezența unui 
Nastratin înduioşează până la urmă şi pe omul simplu... 
Acesta e avantajul de a fi un Nastratin Hogea, un om pus 
într-un context din care nu face parte” (p.231). 

Un istoric al religiilor din „Şcoala de la Chicago 
aşadar fost student al lui Eliade, îi spunea poetului Gabriel 
Stănescu într-un interviu că „la ora actuală, criticii lui 
Eliade se recunosc după mediocritatea lor. Ei nu au nimic 
de spus în domeniul istoriei religiilor şi de aceea se alătură 
corului celor care dezinformează /.../ Chiar accepțiunea 
[de sacralitate] pe care o dădea Mircea Eliade timpului 
[Marelui Timp] le pare o ameninţare la adresa controlului 
politic al istoriei” (Ch. Long, în rev. „Argeş”, sept. 2007). În 
lipsa altor idei prin care să reducă originalitatea gândirii 
lui Mircea Eliade, unii comentatori (printre care şi Culianu), 
i-au agăţat numele de numele lui Rudolf Otto, cel care 
scrisese despre „misterum tremendum”. În 29 ianuarie 
1944, Eliade dădea fără să ştie o replică acestora notând 
dezacordul său legat de ideea centrală a lui Rudolf Otto: 
„Nu este adevărat că omului îi e frică de Natură, de zei: 
frica aceasta este minimă, față de GROAZA pe care a 
îndurat-o el, de milenii, în mijlocul istoriei. Epoca noastră 
este prin excelență o epocă terorizantă 9. 

În rândurile pe care Liiceanu (avantajat de Ministerul 
de interne printr-un „tratament de excepție”, vezi Noica şi 
Securiatea II, 2010, p.88, p.89, p.94) i le-a cerut să le scrie în 
1986, Constantin Noica ia peste picior (cu mare finețe) 
„HIMERA” Jurnalului de la Păltiniş, jurnal bazat, în opinia 
sa, pe o crasă lipsă de ADEVĂR şi de REALITATE (6. 
Vizitele lui Liiceanu la Păltiniş (două pe an în 1978, 1979 şi 
1981 şi cinci vizite în 1980) n-ar fi fost de natură să-i confere 
nici ADEVĂR şi nici REALITATE pentru simplul motiv că 
„maestrul” Noica nu a avut nici un discipol - aşa cum 
observase şi Alexandru Dragomir (v. Isabela Vasiliu-Scraba, 
Propedeutică la eternitate. Alexandru Dragomir în 
singurătatea gândului, Ed. Star Tipp, Slobozia, 2004) -, 
ceea ce nu exclude imensa influență pe care a avut-o Noica, 
prin gândirea sa, asupra foarte multor cărturari. 

Aşa zisa „Şcoală de la Păltiniş” este de fapt o formulă ce 
ascunde abuzul invocării numelui unui mare filosof de către 
cei care n-au produs mai nimic în domeniul filosofiei 
româneşti. Bănuind că „piticii” care-i cenzurau de obicei 
textele nu-i vor tăia trimiterile la Kant şi că G. Liiceanu de 
asemenea nu i le va îndepărta fiindcă, necitindu-l pe Im. 
Kant, nu va pricepe unde bat aşa-zişii termeni „kantieni”, 


» (4) 

pretențioase şi a nesincerității” 
Mircea Eliade, Radio, 26 iunie 1936. 


însuşi Noica a ironizat „adevărul” HIMEREI. În plus se 
pare că s-a apucat şi el să scrie Jurnalul său de la Păltiniş 
(cel puțin „70 de pagini”, nici până azi publicate). 

Fiind tipărite file din ce a rămas din dosarele „Noica” 
după ce o parte din ele au fost arse, probabil la insistența 
unor informatori aflați în relații bune cu Virgil Măgureanu 
(conducătorul instituției după 1990) s-a putut afla că Noica 
îi îndemna pe tinerii care-l vizitau să-l citească pe Mircea 
Eliade (Noica şi Securitatea, vol. II, Ed. MNLR, 2010, p.220) 
şi că bătrânul filosof ar fi vrut să-i „dezlege” pe Andrei 
Pleşu şi pe Gabriel Liiceanu de invocarea numelui său. 
Care, volens-nolens, îi pune pe ambii în inferioritate în 
plan cultural (de aici ideea lui Pleşu de punere în paranteză 
a gândirii lui Noica fiindcă „producţia bibliografică” a 
filosofului întemnițat şase ani fără vină nu ar fi aşa de 
importantă). Filosoful de la Păltiniş ar mai fi vrut „să-i scape 
de complexele” relației discipol-maestru, ca să-şi poată 
fiecare urma „destinul său spiritual” (II, p.210). Or, cum 
bine s-a văzut, „destinul” i-a făcut pe cei doi să urmeze căi 
ascendente în plan politic şi social. 

După mai mult de un deceniu de când filosoful catalogase 
(în Epilogul pe care Liiceanu îl rugase să-l scrie pentru 
Epistolar) drept „himerică” închipuita „Şcoală de la 
Păltiniş”, himera a început să bântuie Wikipedia.ro, dicționar 
on-line monopolizat de un grup cu interese ascunse (7 ce 
promovează cărțile de la Humanitas, prin îndepărtarea 
abuzivă a cărţilor apărute la alte edituri. Aici închipuita 
„$coală”, invocată în decembrie 1987 de Culianu pentru 
manipularea ascultătorilor postului de radio BBC, e 
„dovedită” prin două surse: O sursă este Jurnalul de la 
Păltiniş apărut în numeroase ediţii la fosta editură a PCR, 
şi altă sursă este Epistolarul, scos într-o a doua ediție tot de 
Humanitas, fosta Editura Politică. Una mai „de încredere” 
(vezi, Doamne) decât alta şi ambele, pasă-mi-te, foarte 
„independente de subiect”, ca să nu-i vină cuiva ideea să 
pocească articolul cu vreo etichetă vizând „punctul de 
vedere neutru”, fiindcă, desigur, orice astfel de ştampilare 
ar dispărea instantaneu, îndepărtată de grupul mafiot care 
controlează Wikipedia.ro. 

Constantin Noica asemuise VIDUL DE REALITATE al 
Jurnalului de la Păltiniş cu „vidul” de paltini din stațiunea 
sibiană numită Păltiniş, stațiune plină de brazi şi fără de 
paltini. VIDUL DE ADEVĂR l-ar reprezenta însuşi 
neadevărul „Şcolii de la Păltiniş”, „un NIMIC inteligibil”. 

„Epistolarul acesta - scrie ironic Constantin Noica în 

ianuarie 1986 - ar putea supraviețui ca adevăr al nimicului 
inteligibil în ceartă cu el însuşi”. Dar Epistolarul n-a 
supraviețuit, tocmai fiindcă fusese „prilejuit de o himeră” 
(C. Noica); nici măcar prin textul lui Noica, introdus de 
Gabriel Liiceanu spre a-i spori şansele de supravieţuire, 
Epistolarul n-a supravieţuit. Oricum, nici Liiceanu, nici Pleşu 
sau Culianu nu înțeleseseră ironia filosofului persecutat de 
păzitorii ideologiei statului polițienesc. Cum ar fi putut ei să 
priceapă că golul de adevăr al unui „nimic” rotindu-se în 
jurul propriei cozi, „în ceartă cu el însuşi” reprezintă chiar 
golul neştiinței lor într-ale kantianismului? Care dintre auto- 
desemnaţii „filosofi” din himerica Şcoală de la Păltiniş, 
negată chiar de Noica, a putut vreodată să înțeleagă măcar 
scrierile mult invocatului lor „maestru”? 
Aşa cum Heidegger gândea „uitarea ființei”, hermeneutica 
practicată de Mircea Eliade ar dezvălui prezența, amintirea 
şi chiar „uitarea sacrului” (Constantin Noica). De aici ar 
rezulta capacitatea fenomenologiei eliadeşti de a face să 
renască ființa, reinvestind viața spirituală a omului cu o 
extraordinară plinătate: „În ultimii două sute de ani ai 
Europei, toate s-au dizolvat în fața lucidității (...); astăzi s- 
ar spune că nimic nu mai înseamnă nimic. Eliade declară, 
în numele altei forme de luciditate: fiecare lucru şi gest al 
omului au însemnat ceva (...). Puţini oameni de cultură au 
deschis, ca Eliade, zările către o nouă spiritualitate, probabil 
cea a veacului XXI” (C. Noica, Istoricitate şi eternitate, 
1990, p.219). 


Isabela VASILIU-SCRABA 


1: nota informativă din vol. Eliade în arhiva Securităţii, Ed. Mica 


Valahie, 2008, p. 230-233. 
2 vezi Isabela Vasiliu-Scraba, Ultima revelație a filosofului Al. 
Dragomir: „A nu te vinde comportă nebănuite riscuri” , în rev. 

Luca PIŢU 


Episodul românesc al lui Roland Barthes (111) 


Cam din iunie 1949, aşa cum 
ne documentează Arhivele de la 
Quai d'Orsay, era convins Roland 
Barthes că lucrările oferite 
universităților valahe, din fondul 
restant, nu mai aveau nici o şansă 
de a fi distribuite fie oficial, fie 
oficios. Cărțile cele mai de preț 
ale fostei biblioteci a Institutului 
Francez de Înalte Studii din România tocmai fuseseră repatriate. 
O bună parte din cele 45 000 de opuri urmau să ia aceeaşi cale, 
o cantitate mai mică de publicaţii - unele ştiinţifice, altele 
literare, vreo douăsprezece mii de volume - fiind programate 
totuşi să perdureze sub numele de Biblioteca Legaţiei Franței. 
Aceasta funcţiona în ciuda interdicțiilor lansate de 
guvernământul comunist şi cuprindea, conform rapoartelor 
ataşatului cultural RB, două servicii: biblioteca de ştiinţe + 
biblioteca de împrumut. 

Prima-i deschisă publicului bucureştiot, fără formalități 
birocratice, şase ore cotidiene. Frecventatorii ei, vreo treizeci 
pe zi, ei sunt ingineri, medici, studenţi şi elevi din clasele 
superioare, toți foarte serioşi. 

A doua, biblioteca de împrumut, îmbogățită cu cărțile 
prelevate din bibliotecile centrelor culturale provinciale 
înaintea închiderii lor, e deschisă dimineaţa, funcționează cu o 
taxă modică şi are peste şase sute de cititori înscrişi. 

Melomanul Barthes rămîne însă egal lui însuşi într-o acțiune 
culturală în care excelează dintotdeauna: audițiile muzicale. 
Cam cum fusese Jean Mouton în anii sumbri ai Rezbelului 
Mondial Ultim. În raportul său din iulie 1949 tratează dumnealui 
acest subiect cu multă energie. Sâmbătă de sâmbătă, într-o 
sală închiriată, peste două sute de auditori - amatori, studenți 
şi profesori de la Conservator - vin să se delecteze cu muzică 
hexagonală (Pellâas şi Melisande, Recviemul lui Faure, Copilul 
şi vrăjile de Ravel). «Au obținut un succes exceptional, succes 
din interes şi succes din afecțiune, căci ascultatul muzicii 
franceze a fost pentru majoritatea auditorilor un mijloc de a-şi 
exprima ataşamentul şi fidelitatea la cultura Franței. La ultimul 
concert, din 18 iunie, consacrat Ioanei d'Arc pe rug de 
Honegger şi Claudel, sala întreagă a fost deosebit de emoționată 
şi a ținut să treacă prin față pentru ca fiecare să-i poată mărturisi 
reprezentantului cultural simpatia şi speranțele. Faţă cu 
ostracismul oficial manifestat în legătură cu tot ce este gîndire 
sau artă franceză, asemenea dovezi de ataşament sunt cu 
evidență foarte grăitoare.» 

Barthes însă nu-şi mai face iluzii. Titlul celei de a treia părți a 
raportului său, «Contacte culturale», spune multe privitor la 
precaritatea şi uneori chiar caracterul semiclandestin al 
acțiunilor culturale. O şi zice pe şleau: «Sunt cu atît mai restrînse 
cu cît, aici, demersurile întru cultura franceză nu mai sunt 
protejate de anonimatul sălilor de lectură sau al sălilor de 
concerte.» Provincia, mai lentă în a se adapta constrîngerilor 
bolşeviciante, continuă să menţină legătura tradițională cu 
francofonia. «Doar Universitatea din Bucureşti, fie din cauza 
supravegherii, fie din cauza servilismului şefilor ei - ahtiați 
după promovări politice - , e mai timorată.» 

O ultimă formă de contact, limitată la o mînă de profesori şi 
studenți, consistă în rolul de intermediar pe care îl joacă Roland 
Barthes în cumpăratul de cărți şi abonamentele la reviste 
francezăşti, fiindcă unui cititor român îi este aproape imposibil 
să cumpere oficial lucrări hexagonale. Nici aici ataşatul cultural 
nu-şi face însă iluzii: «Eliminarea completă a culturii occidentale 
este un obiectiv evident, urmărit pe termen mediu sau lung de 
regimul stalinist. Probabil este că bibliotecile restante vor fi 
într-o bună zi atacate, iar contactele se vor restrînge 
semnificativ din cauza fricii». 


Următoarea lovitură dată de Guvernămîntul Staleninian în 
cap Institutului Francez, pe 21 iulie 1949, preconizează 
interdicția pentru funcționarii sau angajații fostei Misiuni 
Universitare de a lucra în serviciul Legaţiei. Măsura, cu forță 
expulzatorie, viza o listă de opt persoane, Barthes nefăcînd 
încă parte dintre indezirabili. În incertitudine totală asupra 
viitorului său de ataşat cultural, el redactează, pe 21 iulie, un 
raport de opt pagini despre «politizarea ştiinţei în România». 
Andre Godin îl consideră un «strălucitor exercițiu de semiotică 
aplicată, cu cîțiva ani înaintea înfloririi unui talent ce avea să-l 
conducă pe autorul său la Colegiul Franței şi să facă din el unul 
din mentorii intelectuali ai Anilor 70. Analizele barthesiene au 
ca suport două rapoarte ale Academiei R.P.R. ce atacă Revista 
Română de Oftalmologie, pilotată de un profesor universitar 
bine cunoscut, doctorul Blatt, tratat drept fals om de ştiinţă, 
valet servil al imperialismului american, drept parvenit ce nu 
şi-a conceput revista decît pentru a-şi atrage clienți». Obervă 
R.B., sagace, privitor la Traian Săvulescu, conceptorul celui de- 
al doilea raport şi preşedinte al Academiei R.P.R., că atacul în 
cestiune nu e decît un pretext pentru a afirma «preeminența 
ştiinţei sovietice». Apoi: «cu cîteva luni de întîrziere, România 
vine să se alinieze după Rusia sovietică în ce priveşte un domeniu 
pînă acum destul de independent, ştiinţa». 

Continuându-şi comentariul, Barthes demontează mecanica 
textului stalinist, îi detectează procedeele, vreo cinci. Godin 
citează unul, la întîmplare: «E constituit dintr-o varietate de 
nominalism în care fiecare cuvînt implică în acelaşi timp un 
obiect şi judecata despre el; istoria cuvintelor naționalism şi 
cosmopolitism este exemplară: aceste două cuvinte, pejorative, 
sunt rezervate sentimentelor occidentale; când aceleaşi 
sentimente devin estice, îşi schimbă numele, sunt dotate cu 
un sens eufemistic şi devin: patriotism şi internaționalism. 
Astfel, fiecare cuvânt constituie un abuz de încredere, fiindcă 
e vehicolul unui echivoc intenționat, menit să bruieze orice 
reacţie critică». 

Ataşatul cultural încheie prevăzînd o lărgire a campaniei duse 
împotriva cosmopolitismului în ştiinţă, reproş formulat 
împotriva Revistei de Lingvistică, diriguită de Rosetti, rectorul 
Universității din Bucureşti. Şi mai tragic, în ochii săi, este 
cazul intelectualilor români totalmente aserviți ucazurilor 
sovieticeşti, intelectuali ce «supralicitează cuvintele de ordine 
impuse». O copită dură, dar meritată, îi trage şi preşedintelui 
Academiei R.P.R., universitar ce-şi datorează toată formaţia 
ştiinţei franceze: «Servilitatea zeloasă a unei părți din 
intelighenția românească este în definitiv elementul cel mai 
trist al acestei afaceri. Soarta unui Traian Săvulescu ne 
reaminteşe o spusă a lui Vauvenargues: Servitutea îi înjoseşte 
pe oameni pînă ce ajunge să se facă iubită de ei.» 

Autorul Mitologiilor părăseşte România Staleniniană în 
septembrie 1949, nemaifiind martor la viitoarele arestări de 
frecventatori ai manifestărilor culturale franceze, necum la 
molestările membrilor Legaţiei, din 2 martie 1950. Ce a trăit 
în România sovietizată i-a fost suficient însă pentru a nu membri, 
odată reîntors în țara natală, prin Partidul Comunist Francez şi 
a nu se frecventa decât cu troțkişti, maoişti, individualişti ori 
anarhişti, visând uneori la un comunism agrementat cu toate 
comoditățile burgheze, evoluând, după 1970, spre înțelepciune, 
luînd din marxism doar ce convenea hedonismului său 
intelectual şi, prin urmare, meritându-şi la mustață includerea, 
ca încheietor de pluton, printre «antimodernii» lui Antoine 
Compagnon. 


Cfr. Andre Godin: Une passion roumaine. Histoire de 
I'Institut Francais de Hautes Etudes en Roumanie (1924-1948), 
pp.223-229. 


„Argeş”, An V (XLI), nr 10 (292), p.19; http://www.centrul-cultural- 
pitesti.ro/__index.php?option=com content&task=view&id= 
248&ltemid=112 ; şi Isabela Vasiliu-Scraba, Falsificări la publicarea 
în „Observatorul cultural” a ultimului interviu al filosofului Alexandru 
Dragomir, în rev. „Argeş”, An X (XLV), nr 5 (335), p.22-23, sau http:/ 


la Groningen, retrăgându-şi capitolele deja scrise (v. Isabela Vasiliu- 
Scraba, Un al IV-lea volum de „Istoria credințelor” şi ratatele 
colaborări ale lui Mircea Eliade cu Ioan P. Culianu, în rev. „Argeş”, 
Anul IX (XLIV), nr.4 (322) aprilie 2009, p.22; sau http:// 
www.isabelavs.go.ro/Articole/Culianu_in_colab3.htm ). Despre felul 


[www.centrul-cultural-pitesti.ro/index.php?option=com content 
&view=article&id=2871:polemcie&catid=286:revista-arges-mai- 
2010&ltemid=112 ; precum şi Isabela Vasiliu-Scraba, Al. Dragomir 
nu este o invenție a lui Liiceanu întrucât oamenii mici nu-i pot 
inventa pe oamenii mari, în rev. „Acolada”, nr.3/2012, p.19, sau 
http://www.isabelavs.go.ro/Articole/IsabelaVS-Dragomir: 


cum cei de la Editura Humanitas au falsificat adevărul privitor la 
cariera universitară a lui I.P. Culianu (care şi-a trecut abia în 1987 
doctoratul de stat în istoria religiilor) a se vedea Isabela Vasiliu- 
Scraba, Eliade şi Culianu în universul minciunii post-decembriste, 
în rev. „Argeş”, Anul VIII (XLIII), nr.6 (312) iunie 2008, p.24-25; 
sau http://www.isabelavs.go.ro/Articole/CulianuEliade2008.htm . 


inventat.htm . 

3 Despre I. P. Culianu vezi Isabela Vasiliu-Scraba, O nouă ipoteză 
privind asasinatul de la Chicago, în rev. „Acolada”, 11/2011, p.19 şi 
p.26 ; sau http://www.isabelavs.go.ro/Articole/IsabelaVS-Ipoteza7 
AsasinareaCulianu.htm . 

4 în 1983 apăruse la Paris cel de-al treilea şi ultimul volum de 
Istoria credințelor scris de Mircea Eliade. Apoi el a pregătit cu foştii 
săi studenți americani (din „Şcoala de la Chicago”) un al patrulea 
volum scris în colectiv şi rămas nefinisat în aprilie 1986. Francezii, 
la toate re-editările de după 1983, socotesc doar cele trei volume 
scrise de Eliade. Ei nu adaugă volumul îngrijit de Culianu, scos de 
nemți după asasinarea acestuia. Pentru că multi colaboratori ai 
faimosului profesor Eliade n-au acceptat să lucreze după moartea 
marelui istoric al religiilor cu necunoscutul profesor de română de 


5 vezi M. Eliade, Jurnalul Portughez, 2010, ediția a doua. 

6 vezi C-tin Noica, Epilog, ian.1986, în vol. Epistolar, 1987. 

vezi Isabela Vasiliu-Scraba, My Comp şi mostenirea comunismului 
în wikipedia.ro, în rev. „Acolada”, nr. 1/2012, p.19 ; http:// 
www.isabelavs.go.ro/Articole/IsabelaVS-6wikiMyComp.htm 

8 Pentru Kant, „inteligibil” era cu necesitate „ceva”, fie ca „realitate” 
postulată din nevoile rațiunii (ca ens rationis), fie „ceva” postulat 
sau existent în lumea simţurilor (v.Isabela Vasiliu-Scraba, 
L'Echafaudage dans l'edifice de la Topique Transcendentale de 
Immanuel Kant, în vol. I. Vasiliu-Scraba, Inefabila metafizică, p. 
207-218, http://www.isabelavs.go.ro/Articole/CAP12_1.html ). 

Croaţia. Vama. Controlul paşapoartelor. Viza pentru trei 
zile. O vizită rapidă la Vucovar. Oraşul martir. Ghidul local, o 
fetişcană (studentă/ limbi romanice) ne povesteşte cu glas 
tremurat atrocitățile făcute de sârbi. Oraşul a fost ras de artileria 
sârbă. Reconstruit în întregime, centrul păstrează o casă ciuruită, 
relicva comemorativă a războiului. La marginea oraşului, un 
memorial unde odihnesc 14 mii de civili croați. 

Continuăm drumul cu autobuzul spre Belgrad. La frontieră, 
vameşii cotrobăiesc prin bagajele noastre, timp de patru ore. 
Agresivi, brutali, neospitalieri, ne acordă viza pentru 48 de 
ore. 

Belgrad. Cartierul în jurul portului este murdar, cenuşiu, 
întunecat de blocurile construite în perioada socialistă. Urcăm 
spre centrul oraşului. Pe-o colină, cartierul rezidențial. Azi locuit 
de oamenii de afaceri. Într-un parc, ascunsă de plopi, vila Iovancăi 
Tito, azi nonagenară. În tot timpul sejurului, ghidul nostru nu 
a încetat să omagieze politica lui Tito, figură nostalgică, adulată 
de majoritatea sârbilor. Un omagiu bizar, Tito fiind fiul unei 
căsnicii încrucişate, dintr-un tată croat şi-o mamă slovenă. În 
vârful colinei se ridică catedrala Sfântul Sava, o capodoperă a 
stilului bizantin. Pe versantul de sus, Belgradul este înconjurat 
de ziduri bine conservate; o fotăreață construită împotriva 
invaziilor otomane. 

La câțiva kilometri, orăşelul Novi Sad (secolul al XVII- 

lea), un centru al ortodoxiei sârbeşti. Alături, mânăstirea 
Krusedol (secolul al XVI-lea), unde sunt înmormântați prinți, 
voievozi şi prelați, un panteon sârbesc, unde locuiesc într-o 
armonie perfectă călugării şi călugărițele. 
Traseul Belgrad — Turnu-Severin este sinuos, Dunărea îngustă. 
Pe malul drept e vizibilă Tabula Traiana (un picior al podului 
construit de Apolodor din Damasc). Pe malul stâng, sculptat în 
stâncă, portretul lui Decebal. 

Porţile de Fier. Hidrocentrala, construcție serbo-română. 

Construcţie gigantescă. Vizităm interiorul. Zgomotul infernal 
al turbinelor ne asurzeşte. Un scurt film documentar ne 
povesteşte lupta eroică a constructorilor, nu fără sacrificiul 
celor ce s-au înecat în apele Dunării. 
La amiază acostăm în Turnu-Severin. În apropierea portului 
fluvial, se află Muzeul oraşului, care conține o excelentă 
colecție a florei şi a faunei din Delta Dunării. Gustăm vinurile 
regiunii, prea siropoase, neavând succesul scontat al vânzării. 
Pornim pe o ploaie torențială spre Băile Herculane. Stațiune 
balneară privilegiată. Vacanţele de vară le petreceam aici, cu 
părinții. La marginea oraşului, o cofetărie, aparținând a trei 
surori rusoaice, prințese, fugind de atrocitățile revoluției roşii. 
Serveau o casată italiană, excelentă, aşa cum nu am mai mâncat 
vreodată în altă parte. 

După amiaza pornim spre Vidin, pe malul bulgăresc al 
Dunării. Oraşul e încercuit de-un zid înalt - Fortăreața Baba 
Vida, construită împotriva invaziilor otomane. Moscheea şi 
Mausoleul (deţine o bibliotecă importantă), sunt singurele 
atracţii arhitectonice. 

A doua zi pornim cu autobuzul spre orăşelul Bologradschi, în 
vârful unui munte, înconjurat de-un zid de stânci, o structură 
bizară, folosit ca adăpost în fața invaziilor barbare. 

Seara, sub protecţia unui apus de soare feeric, pornim spre 
Giurgiu. 

Giurgiu, foarte industrializat, reţine doar o relicvă istorică, 
turnul unei fortărețe. Oraşul pulsează de viața pescarilor şi a 
negustorilor plasați în spatele tejghelei. Traversăm podul, pe 
malul bulgar, oraşul Rusciuc. Centrul oraşului e construit în 
stil baroc, periferia fiind desfigurată de blocurile hidoase 
construite în timpul socialismului. Urâciunea urbană este voalată 
de trei biserici ortodoxe (Sveta Troiza) împodobite cu fresce şi 
icoane datând din secolul al XVIII-lea. Oraşul a dat naştere 
unui fiu nobelizat: scriitorul Elias Canetti. Strămoşii lui au 
venit din Spania, fiind izgoniți, şi s-au instalat la Rusciuc. Elias 
s-a născut aici, emigrează în timpul adolescenţei, în Austria, 
devenind scriitor de limbă germană. După invazia nazistă, 
emigrează în Anglia. În 1981 obține premiul Nobel pentru 
literatură. 

Noapte liniştită. Plutim lin spre Tulcea. Dis de dimineață suntem 
salutați de un stol de cormorani şi pescăruşi, rotind în jurul 
vaporului. Acostăm în fața vamei. Tulcea. Portul e aglomerat 
de mărfuri şi de docheri, nu prea tineri, capabili încă să 
manevreze mărfurile şi containerele descărcate de pe vapoare. 

După amiaza pornim cu autobuzul spre Bucureşti. O zi 

splendidă. Autostrăzile sunt bine întreținute. Satele şi 
gospodăriile sunt curate. Casele renovate. O plăcere să vezi 
această reînviere a peisajului urban şi câmpiile cultivate, hrănind 
populaţia fără „tichetele” din trecut. 
Soarele ne-a însoţit până la Bucureşti. Traversăm capitala 
trecând în revistă centrul (universitatea şi opera), Bulevardul 
Magheru, „Palatul Conducătorului”, Arcul de Triumf. Aeroportul 
Băneasa (de unde am decolat în 1962, pornind spre Canada). 
Otopeni. Decolăm punctuali. Zbor fără turbulenţe. Frankfurt. 
Epopeea danubiană a fost reuşită! 


Nicholas CATANOY 

